ELŐTERJESZTÉS a képviselő-testület

# 2020. február 24-i soron következő ülésére

### Tárgy:

a nem közművel összegyűjtött háztartási szennyvíz elszállítása

A Fővárosi Katasztrófavédelmi Igazgatóság Katasztrófavédelmi Hatósági Osztálya (későbbiekben FKI-KHO) – mint vízügyi hatóság – megkereste Önkormányzatunkat tárgyi témában. A hatóság felhívta a figyelmünket arra, hogy a „A települési vízgazdálkodásról szóló 1995. évi LVII. törvény (a továbbiakban Vgtv.) 44./C § (1) bekezdése alapján önkormányzat vagy azok társulása kötelezően ellátandó közszolgáltatásként a közüzemi csatornahálózatba vagy a vízgazdálkodási hatósági jogkör gyakorlásáról szóló kormányrendeletben meghatározott módon engedélyezett egyedi szennyvízkezelés után befogadóba nem vezetett háztartási szennyvíz begyűjtésére közszolgáltatást (a továbbiakban: közszolgáltatás) szervez és tart fenn.” A Vgtv. 44./G § (1) és (2) bekezdése rögzíti, hogy az önkormányzat képviselő-testülete a közszolgáltatás ellátására írásban szerződést köt legfeljebb 10 évre. A Vgtv. 44./F § (3) bekezdés c) pontja azt is rögzíti, hogy a településen közszolgáltatást az végezhet, aki az önkormányzattal közszolgáltatási szerződést köt. A Vgtv. 44./C § (1) bekezdése kimondja, hogy a települési önkormányzat képviselő-testülete önkormányzati rendeletben rögzíti a fentieket.

Mindezek alapján az FKI-KHO felhívta a figyelmünket arra, hogy amennyiben az ellátásért felelős önkormányzat a közszolgáltatás folyamatos biztosítására irányuló kötelezettségét nem teljesíti, akkor kénytelen törvényességi felügyeleti eljárást kezdeményezni. Mindezek alapján felszólította Önkormányzatunkat, hogy törvényi kötelezettségünknek tegyünk eleget.

Áttekintve a jogszabályokat meg kellett állapítanunk, hogy Remeteszőlős 100%-os csatornázottsága ellenére – kötelező közszolgáltatásként - meg kell szerveznünk a nem közművel összegyűjtött háztartási szennyvíz elszállítását. Magyarra lefordítva ez azt jelenti, hogy találnunk kell egy olyan – a megfelelő engedélyekkel és befogadóval bíró – céget, mellyel közszolgáltatási szerződést tudunk kötni a szennyvíz szippantási feladatok ellátására. Tudomásunk szerint jelenleg Remeteszőlősön kb. 5 olyan ingatlan van, ahol ez a kérdés aktuális lehet.

Itt tájékoztatom a tisztelt képviselőket arról, hogy az Önkormányzatnak csak azokra az ingatlanokra van rálátása, amelyek legalább ivóvíz bekötéssel rendelkeznek. Ebben az esetben a viziközmű szolgáltató félhivatalos tájékoztatása alapján (GDPR!!) tudunk információt szerezni arról, hogy ezek az ingatlanok rendelkeznek-e csatornarákötéssel (a számlázási adatok alapján). Megjegyzem, hogy ezen ingatlanok esetében a víziközmű-szolgáltatásról szóló 2011. évi CCIX. törvény 55.§ (1) bekezdése alapján („Az ingatlan tulajdonosa - ha törvény vagy kormányrendelet másként nem rendelkezik - köteles az ingatlant a víziközmű-rendszerbe beköttetni és a víziközmű-szolgáltatást igénybe venni”) tájékoztattuk a viziközmű szolgáltatónkat a kérdéses ingatlanokról és kértük, hogy a törvényben kapott felhatalmazásuk alapján szólítsák fel a bekötésre őket. Azon ingatlanok esetében, ahol a vezetékes víz sincs bekötve, ott semmilyen információval nem rendelkezünk.

Az FKI-KHO felszólítása alapján végig néztük a környéken működő lehetséges közszolgáltatókat. A legközelebb elhelyezkedő Jager Kft. már befejezte ezen tevékenység folytatását, az FCSM Zrt. nem vállal Budapest közigazgatási határán kívül ilyen feladatot, az Érd és Térsége Csatornaszolgáltató Kft. nem tudja vállalni, a többi kisebb szippantós cég pedig nem rendelkezik megfelelő engedélyekkel (vagy nincs Remeteszőlős területére működési engedélye, vagy nincs a közelben általa is használható befogadó hely). Hosszas keresgélés után eljutottunk a Fővárosi Vízművek Zrt. Települési Szennyvízágazat Üzemeltetési Osztályához, akik szóban arról tájékoztattak minket, hogy nem kizárt, hogy elvállalják a munkát, mivel Budakeszi az ő működési területükhöz tartozik, illetve a budakeszi szennyvíztelepen üríthetnek. Mindezek alapján 2020.01.23-án megkértük az ajánlatot a Fővárosi Vízművek Zrt-től, aki 2020.02.18. napon megküldte számunkra az ajánlatot. Ezt mellékelem jelen előterjesztéshez.

Figyelembe véve a közszolgáltatást igénybe vevők várható számát, megállapítható, hogy nem szükséges közbeszerzési m3 eljárás lefolytatása. Az ajánlat szerint 5 szennyvízszállítás bruttó díja 30.403 Ft (mely összeget az érintett m3 ingatlantulajdonos fizet meg). Ha figyelembe vesszük, hogy egy lakott ingatlanon kb. 10 szennyvíz keletkezik havonta és kb. 5 ingatlanról beszélünk, akkor kiszámolható, hogy a beszerzés értéke kb. bruttó 3.648 eFt, tehát nettó 2.872 eFt. Figyelembe véve a lehetséges szolgáltatók igen alacsony számát (1 db), valamint a beszerzési összeg szintjét, kérem, hogy a Testület határozatban fogadja el a Fővárosi Vízművek Zrt. ajánlatát. Az ajánlat elfogadását követően a